Chifuyu Matsuno

* Manga (2005)
* Anime (2005)
* Anime (2004)
* Anime (2017)
* Manga (2017)
* Manga (2008)
* Live action

En **Chifuyu Matsuno** és el vice-capità de la Primera Divisió de la Primera Generació de la Toman, i el vice-líder de la Segona Generació.

## Aparença

Al passat, en Mikey és un jove d'alçada mitjana. Té els ulls blaus i el cabell tenyit de ros. També du una arracada a l'orella esquerra. Abans de conèixer en Baji, sempre es pentinava el cabell cap amunt, però en Baji va dir-li que el cabell baixat li quedava bé, així que va començar-lo a dur d'aquesta manera. A les reunions de la Toman du l'uniforme de la banda, però pel carrer vesteix de forma casual.

Al present, en Chifuyu porta el mateix pentinat, però de color negre, que és el seu color natural.

## Personalitat

En Chifuyu és una persona molt lleial, calmada i racional. És incapaç d'abandonar als seus amics i de lluitar-hi. En algunes situacions, els seus sentiments li impedeixen actuar, com és el cas de quan no pot lluitar contra en Baji.

Sol aconsellar a en Takemichi, abans que aquest faci res. Fins i tot sota pressió pot pensar en plans. Tot i això, encara que es fa l'intel·ligent, en realitat no ho és gaire, i en alguns casos dona consells estúpids a en Takemichi.

En Chifuyu també sol lluitar contra aquells que mostren un comportament immoral si són en una posició de poder.

Durant els seus primers anys d'escola mitja, s'exposava com algú amb autoritat i abusava del seu poder, i per tant era fred però compassiu. Però tot i així, mai havia volgut controlar l'escola, perquè odia veure com els estudiants infravaloren els altres i els tracten de perdedors, i és per això que odia la gent que presumeix massa.

## Habilitats

### Autoritat

Mana i pot ordenar a tots els membres de la primera divisió, menys a en Baji, que és el capità de la divisió.

### Lluita

Quan anava a escola mitja, era tant fort que va conquerir l'escola, i fins i tot feia por als alumnes més grans que ell. Per tant, és bastant fort i pot lluitar contra diverses persones. Tot i no ser dels més forts, no s'ha de subestimar la seva força.

## Etimologia

* Chifuyu està compost pels kanjis de "mil" (千 - chi) i "hivern" (冬 - fuyu).
* Matsuno està compost pels kanjis "pi, avet" (松 - matsu)i "camp, natura" (野 - no)

## Trivia

* Segons el llibre oficial de personatges:
	+ El seu color és el blau fluix.
	+ Admira en Baji.
	+ No li agrada en Kazutora ni el Nostradamus (tenia por de les profecies i no podia dormir de nit).
	+ Li agrada: jugar amb en Peke J; la Revista d'Aviació i els mangues de l'Ai Yazawa.
	+ Odia les relacions jeràrquiques.
	+ Somia convertir-se en un pilot.
	+ Se li dona bé parlar amb animals (té pressentiments).
	+ La seva història heroica (o de fracàs): Va caure des d'un segon pis del bloc de pisos mentre perseguia en Peke J, però no es va fer mal.
	+ El seu lloc preferit són les escales del bloc de pisos on solia parlar amb en Baji fins que es feia de matí.
	+ Les relacions d'en Chifuyu al passat:
		- Takemichi: Treballar junts pels seus objectius
		- Baji: Lleialtat
	+ Un dia a la seva vida:
		- Es desperta i es banya amb en Peke J i hi juga fins el migdia, així que no va a l'escola i va directament a casa d'en Takemichi. Té gana, així que obre la nevera, hi ha unes crepes on posa "meu", així que s'ho menja sense permís. En Takemichi se n'adona i li demana un duel, s'enfada i plora després de perdre a un joc de cartes de l'arcade, així que li compra chocopa de camí a casa.
	+ En resposta a la pregunta: "Qui és el corredor més ràpid?" en Chifuyu va quedar 3r al Top 3 millors corredors.
	+ En resposta a la pregunta: "Qui és més fort en un pols?" en Chifuyu va quedar 3r al Top 3 pitjors.
	+ En resposta a la pregunta: "Qui vols que sigui el teu subordinat?" en Chifuyu va quedar 1r al Top 3 millors.
	+ Li agraden molt els animals i cuidar-los.
	+ Va adoptar un gat que es diu Peke J (el nom el va posar en Baji).